
ΤΕΥΧΟΣ ΔΕΥΤΕΡΟ 


Αρ. Φύλλου 1502 


ΑΠΟΦΑΣΕΙΣ 

Αριθμ. αττόφ. 670/5.4.2018 

Έγκριση του Κανονισμού Διδακτορικών Σπου¬ 
δών της Ιατρικής Σχολής του Εθνικού και Καπο- 
διστριακού Πανεπιστημίου Αθηνών. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις των άρθρων 45 και 85 του ν. 4485/2017 
«Οργάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 
Α' 114), 

2. την υπ'αριθμ. 163204/Ζ1/29.9.2017 εγκύκλιο του 
Υπουργείου Παιδείας,Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 85/31.5.2013 (ΦΕΚ Α' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (12η συ¬ 
νεδρία 16.3.2018), 

9. το απόσπασμα πρακτικών της Συνέλευσης της Ιατρι¬ 
κής Σχολής του Ε.Κ.ΠΑ. (συνεδρίαση 8.12.2017), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
της Ιατρικής Σχολής του Εθνικού και Καποδιστριακού 
Πανεπιστημίου Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές της Ιατρικής Σχολής του 
Εθνικού και Καποδιστριακού Πανεπιστημίου Αθηνών 


οργανώνονται και λειτουργούν σύμφωνα με τις διατά¬ 
ξεις του ν. 4485/2017 και του εν γένει θεσμικού πλαισίου 
όπως κάθε φορά ισχύει. Αποσκοπούν στην προαγωγή 
της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος (Δ.Δ.), το 
οποίο πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του 
κατόχου του στην εξέλιξη της γνώσης στον αντίστοι¬ 
χο επιστημονικό κλάδο. Σύμφωνα με τις διατάξεις του 
ν. 4485/2017, ο τρίτος κύκλος σπουδών περιλαμβάνει τη 
εκπόνηση ΔΔ χωρίς τέλη φοίτησης η οποία ολοκληρώ¬ 
νεται με την απονομή Διδακτορικού Διπλώματος. Στην 
Ιατρική Σχολή εκπονούνται Δ.Δ. στα γνωστικά αντικείμε¬ 
να που αυτή θεραπεύει και οι οποίες πρέπει να πληρούν 
προϋποθέσεις υψηλού επιστημονικού επιπέδου και να 
ανταποκρίνονται σε ανάγκες της σύγχρονης Ιατρικής 
επιστήμης και της κοινωνίας εν γένει. 

Άρθρο 2 

Δικαίωμα υποβολής αίτησης 
για εκπόνηση Διδακτορικής Διατριβής 
Δικαίωμα υποβολής αίτησης εκπόνησης Δ.Δ. έχουν: 
α) οι κάτοχοι πτυχίου Ιατρικής Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής 
β) οι κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισό¬ 
τιμου της αλλοδαπής ή ενιαίου και αδιάσπαστου τίτλου 
σπουδών μεταπτυχιακού επιπέδου του άρθρου 46 του 
ν. 4485/2017 που έχει συναφές αντικείμενο με αυτό της 
Δ.Δ. Η συνάφεια του γνωστικού αντικειμένου πιστοποι¬ 
είται με εισήγηση της Επιτροπής Μεταπτυχιακών Σπου¬ 
δών. 

γ) Γίνονται επίσης δεκτοί και πτυχιούχοι, μη κάτοχοι 
Δ.Μ.Σ. (άρθρο 38 του ν. 4485/2017) που έχουν υψηλού 
επιπέδου επιστημονικές δημοσιεύσεις σχετικές με την 
υπό εκπόνηση Διδακτορική Διατριβή, έπειτα από αιτι¬ 
ολογημένη απόφαση Συνέλευσης της Σχολής κατόπιν 
εισηγήσεως της Επιτροπής Μεταπτυχιακών Σπουδών 
της Σχολής. 

Άρθρο 3 

Διαδικασία υποβολής αίτησης 
για εκπόνηση διδακτορικής διατριβής 
και χρονική διάρκεια εκπόνησης 
Οι ενδιαφερόμενοι μπορούν να υποβάλουν αίτηση εκ- 

πόνησης Δ.Δ. κατά τη διάρκεια κάθε ακαδημαϊκού έτους 
και ειδικότερα καθ' όλους τους μήνες πλην του Ιουλίου 
και Αυγούστου,στη Γραμματεία της Ιατρικής Σχολής (άρ¬ 
θρο 38, ν. 4485/2017). 

Η χρονική διάρκεια για την απόκτηση του διδακτορι¬ 
κού διπλώματος δεν μπορεί να είναι μικρότερη από τρία 
(3) πλήρη ημερολογιακά έτη και μεγαλύτερη από έξι (6) 
πλήρη ημερολογιακά έτη από την ημερομηνία ορισμού 
της Τριμελούς Συμβουλευτικής Επιτροπής. 

Ο Υποψήφιος Διδάκτορας μπορεί κατά τη διάρκεια εκ¬ 
πόνησης της Δ.Δ. να ζητήσει, με επαρκώς αιτιολογημένη 
αίτησή του, την αναστολή εκπόνησης για ένα (1) έτος. 
Ο χρόνος της αναστολής εκπόνησης δεν προσμετράται 
στην προβλεπόμενη μέγιστη χρονική διάρκεια εκπόνη¬ 
σης της Δ.Δ. Κατά τη διάρκεια της αναστολής εκπόνη¬ 
σης δεν επωφελείται ο υποψήφιοςτων δικαιωμάτων και 
των παροχών που προβλέπονται για τους υποψήφιους 
διδάκτορες. 

Στο διάστημα εκπόνησης της ΔΔ και εφόσον κριθεί 
απαραίτητο από τον Επιβλέποντα, ο υποψήφιος παρα¬ 
κολουθεί μαθήματα του προπτυχιακού ή μεταπτυχιακού 
κύκλου σπουδών, τα οποία θα υποδεικνύει ο Επιβλέπων 
τηςΔ.Δ.. 

Άρθρο 4 

Απαιτούμενα δικαιολογητικά. 

Στην αίτηση εκπόνησης Δ.Δ. που χορηγείται από τη 
Γραμματεία της Σχολής θα πρέπει να αναγράφονται: α) το 
προτεινόμενο θέμα της Δ.Δ., β) η προτεινόμενη γλώσ¬ 
σα εκπόνησης της διδακτορικής διατριβής (ελληνική ή 
αγγλική), γ) το προτεινόμενο μέλος ΔΕΠ που δέχεται να 
επιβλέπει την Δ.Δ. 

Στην αίτηση του υποψηφίου επισυνάπτεται βεβαίωση 
του Διευθυντού της Κλινικής ή του Εργαστηρίου, όπου 
θα εκπονηθεί η Δ.Δ., η οποία αναφέρει ότι υπάρχει και 
είναι διαθέσιμος ο απαραίτητος τεχνικός εξοπλισμός, 
χώρος, υλικό κ.λπ. για την υλοποίηση της έρευνας. 

Συνημμένα της αιτήσεως θα κατατίθενται τα εξής: 

- Αναλυτικό Βιογραφικό Σημείωμα του υποψηφίου 

- Προσχέδιο της διδακτορικής διατριβής 

- Φωτοτυπία αστυνομικού δελτίου ταυτότητας/δια¬ 
βατηρίου 

- Αντίγραφο Πτυχίου 

- Αναγνώριση ισοτιμίας του μεταπτυχιακού διπλώμα¬ 
τος από το Δ.Ο.Α.Τ.Α.Π. (για πτυχιούχους ΑΕΙ του εξω¬ 
τερικού) 

- Αντίγραφο μεταπτυχιακού διπλώματος εάν απαιτείται 
(άρθρο 2 του παρόντος). 

Άρθρο 5 

Επίβλεψη Διδακτορικής Διατριβής και Ορισμός 

τριμελούς Συμβουλευτικής Επιτροπής 

Δικαίωμα ανάληψης της επίβλεψης Δ.Δ. έχουν όλα 
τα μέλη Δ.Ε.Π. της Ιατρικής Σχολής ΕΚΠΑ. Ο Επιβλέπων 
υποχρεωτικά θα πρέπει να υπηρετεί στην Κλινική ή στο 
Εργαστήριο όπου εκπονείται η Δ.Δ. Ο μέγιστος αριθμός 
Δ.Δ. ανά επιβλέποντα ορίζεται σε δέκα (10) για τους μό¬ 
νιμους Επίκουρους καθηγητές, τους Αναπληρωτές Κα¬ 
θηγητές και Καθηγητές, και σε πέντε (5) για μη μόνιμους 


Επίκουρους Καθηγητές. Οι Δ.Δ. για τις οποίες εκκρεμεί 
μόνο η δημόσια παρουσίαση/υποστήριξη δεν επιβαρύ¬ 
νουν αριθμητικά τον επιβλέποντα. 

Αν ο επιβλέπων μετακινηθεί σε άλλο Α.Ε.Ι. ή Τμήμα 
Α.Ε.Ι., συνεχίζει να τελεί χρέη επιβλέποντος των Διδακτο¬ 
ρικών Διατριβών που έχει αναλάβει, αλλά ο Διδακτορι- 
κόςΤίτλος απονέμεται από την Ιατρική Σχολή του ΕΚΠΑ. 
Σε περίπτωση συνταξιοδότησηςτου επιβλέποντος πριν 
από το πέρας της Δ.Δ. το Τμήμα αναθέτει σε άλλον την 
επίβλεψη, ύστερα από αίτηση του υποψήφιου διδάκτο¬ 
ρα και γνώμη του προτεινόμενου επιβλέποντος, διαφο¬ 
ρετικά αναθέτει την επίβλεψη σε ένα από τα άλλα δύο 
μέλη της τριμελούς επιτροπής, ακόμη και καθ' υπέρβα¬ 
ση του μέγιστου αριθμού υποψηφίων διδακτόρων που 
μπορεί να επιβλέπεται από κάθε επιβλέποντα (άρθρο 
39 του ν. 4485/2017). 

Οι αιτήσεις εκπόνησης Δ.Δ. που κατατίθενται στη Σχο¬ 
λή, εφόσον πληρούν τα προβλεπόμενα από τον παρόντα 
Εσωτερικό Κανονισμό προαπαιτούμενα, γίνονται δεκτές 
και αποστέλλονται στη Συνέλευση τουΤμήματος η οποία 
τις κατηγοριοποιεί με βάση τη συνάφεια του ερευνητι¬ 
κού αντικειμένου και ορίζει μια τριμελή επιτροπή ανά 
κατηγορία αιτήσεων. Κάθε τριμελής επιτροπή, που απο- 
τελείται από μέλη ΔΕΠ του Τμήματος, εξετάζει τις αντί¬ 
στοιχες αιτήσεις και τα συνυποβαλλόμενα έγγραφα και 
καλεί τους υποψηφίους σε συνέντευξη. Κατόπιν υποβάλ¬ 
λει στη Συνέλευση τουΤμήματος αναλυτικό υπόμνημα, 
στο οποίο αναγράφονται οι λόγοι για τους οποίους κάθε 
υποψήφιος πρέπει ή δεν πρέπει να γίνει δεκτός καθώς 
και ο προτεινόμενος επιβλέπων, εφόσον αυτός δεν έχει 
ήδη προταθεί από τον υποψήφιο. Η Συνέλευση τουΤμή¬ 
ματος, αφού λάβει τη γνώμη του προτεινόμενου από την 
επιτροπή επιβλέποντος, τη συνεκτιμά με το υπόμνημα 
της επιτροπής και εγκρίνει ή απορρίπτει αιτιολογημένα 
την αίτηση του υποψηφίου. 

Στην εγκριτική απόφαση ορίζεται και η γλώσσα συγ¬ 
γραφής της διδακτορικής διατριβής (άρθρο 38 του 
ν. 4485/2017). 

Μετά τον ορισμό των Τριμελών Συμβουλευτικών 
Επιτροπών, τα ονόματα των υποψήφιων διδακτόρων, 
των επιβλεπόντων μελών Δ.Ε.Π. ή ερευνητών/τριών, οι 
τίτλοι των εκπονούμενων διδακτορικών διατριβών και 
σύντομη περίληψη αυτών, καθώς και τα μέλη των τρι¬ 
μελών συμβουλευτικών επιτροπών αναρτώνται από τη 
Γραμματεία του Τμήματος στον διαδικτυακό τόπο του 
Ιδρύματος στην ελληνική και στην αγγλική γλώσσα (άρ¬ 
θρο 38 του ν. 4485/2017) με έγγραφο που συντάσσεται 
με τη φροντίδα του υποψηφίου. 

Η τριμελής Συμβουλευτική Επιτροπή έχει αρμοδιότητα 
να πλαισιώνει και να υποστηρίζει την εκπόνηση και συγ¬ 
γραφή της Δ.Δ. Στην τριμελή επιτροπή μετέχουν ως μέλη, 
ο επιβλέπων και δύο ακόμη μέλη Δ.Ε.Π. Α' βαθμίδας, 
Αναπληρωτές ή Επίκουροι Καθηγητές από την Ιατρική 
Σχολή ΕΚΠΑ, ή άλλα Τμήματα του ΕΚΠΑ, ή άλλο Α.Ε.Ι., ή 
Καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι Διδακτορικού 
Διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
ή από αναγνωρισμένα ερευνητικά κέντρα ή ινστιτούτα 
της αλλοδαπής, που έχουν το ίδιο ή συναφές γνωστι- 




Τεύχος Β' 1502/02.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


16303 


κό αντικείμενο με την υπό εκπόνηση Δ.Δ., και δεν είναι 
συγγενείς πρώτου ή δευτέρου βαθμού με τον Υποψήφιο 
Διδάκτορα. 

Είναι δυνατή η αντικατάσταση του επιβλέποντος μέ¬ 
λους ή μέλουςτηςΤριμελούς Συμβουλευτικής Επιτροπής 
κατόπιν εμπεριστατωμένης αιτιολογήσεως και μετά την 
έγκριση της Συνέλευσης της Σχολής ή του Προέδρου 
της Σχολής εφόσον έχει εξουσιοδοτηθεί από αυτήν. Σε 
περίπτωση διαπίστωσης προβλήματος συνεργασίας με¬ 
ταξύ του υποψήφιου διδάκτορα και του Επιβλέποντος 
ή της 3μελούς Συμβουλευτικής Επιτροπής, το θέμα θα 
παραπέμπεται στην Επιτροπή Μεταπτυχιακών Σπουδών, 
η οποία ορίζει τριμελή επιτροπή από τα μέλη της Επιτρο¬ 
πής Μεταπτυχιακών, συμμετέχοντοςτου Προέδρου της, 
που θα εξετάζει το θέμα και θα υποβάλλει το πόρισμα 
στην Συνέλευση της Σχολής για τελική απόφαση. 

Αν για οποιονδήποτε λόγο η σύνδεση τηςΤριμελούς 
Συμβουλευτικής Επιτροπής δεν καταστεί δυνατόν να 
παραμείνει ως έχει έωςτο πέραςτης εκπόνησης της Δ.Δ, 
το μέλος/μέλη που πρέπει να αντικαταστήσουν τα αρχι¬ 
κά ορίζονται από τη Συνέλευση της Σχολής ύστερα από 
αίτηση του Υποψήφιου Διδάκτορα. 

Άρθρο 6 

Δήλωση τίτλου και πρωτοκόλλου 

Διδακτορικής Διατριβής 

Εντός τριών (3) μηνών από τον ορισμό της Τριμελούς 
Συμβουλευτικής Επιτροπής ο υποψήφιος σε συνεργασία 
με το επιβλέπον μέλος ΔΕΠ, καταρτίζει, συνυπογράφει 
και υποβάλλει αναλυτικό Πρωτόκολλο της Δ.Δ. καθώς 
και τη Δήλωση του Θέματος υπογεγραμμένη και από τα 
τρία μέλη της Συμβουλευτικής Επιτροπής. 

Με ευθύνη του Επιβλέποντος, η Δ.Δ. θα πρέπει να 
εγκρίνεται από την Επιτροπή Βιοηθικής και Δεοντολο¬ 
γίας της Ιατρικής Σχολής. Εφόσον ο επιβλέπων το κρίνει 
απαραίτητο θα υποβάλλεται και έγκριση του Επιστημονι¬ 
κού Συμβουλίου Νοσοκομείου και σε αυτή την περίπτω¬ 
ση δεν θα απαιτείται και έγκριση Επιτροπής Βιοηθικής 
και Δεοντολογίας της Ιατρικής Σχολής. Για μελέτες που 
αφορούν σε πειραματόζωα, απαιτείται έγκριση από τη 
Διεύθυνση Κτηνιατρικής Υπηρεσίας. Προκειμένου για 
κλινικές δοκιμές ή για χορήγηση φαρμακευτικών ουσιών 
απαιτείται και η έγκριση από τον Ε.Ο.Φ. και η ασφάλιση 
ασθενών. Επίσης, θα πρέπει να τηρούνται όλες οι προ- 
βλεπόμενες από τον νόμο διαδικασίες και απαιτήσεις για 
τη διεξαγωγή έρευνας σε ανθρώπους, ανθρώπινο υλικό, 
πειραματόζωα και κύτταρα. 

Εφόσον εκκρεμούν οι εγκρίσεις επιτροπής Βιοηθικής 
και Δεοντολογίας, Επιστημονικού Συμβουλίου, Ε.Ο.Φ., 
Κτηνιατρικής Υπηρεσίας κ.λπ. και λήγει το χρονικό όριο 
των 3 μηνών, θα κατατίθενται οι αριθμοί πρωτοκόλλου 
κατάθεσης αιτήσεως προς τα παραπάνω μαζί με τη Δή¬ 
λωση Θέματος και Πρωτοκόλλου Διατριβής. Εάν εκκρε- 
μεί η κατάθεση των απαιτούμενων εγκρίσεων κατά την 
υποβολή της 3ης έκθεσης προόδου, η έκθεση προόδου 
δεν θα γίνεται δεκτή. 

Τροποποίηση τίτλου και πρωτοκόλλου κατά τη διάρ¬ 
κεια της εκπόνησης της ΔΔ δυνατόν να γίνει εντός των 
2 πρώτων ετών, εφ άπαξ, και μετά από αιτιολογημένη 


εισήγηση τηςΤριμελούς Επιτροπής και έγκριση της Συ¬ 
νέλευσης Σχολής. Η τροποποίηση συνοδεύεται από νέο 
ερευνητικό πρωτόκολλο και δεν συνεπάγεται επανέναρ- 
ξη του χρόνου διάρκειας της Δ.Δ.. 

Άρθρο 7 

Υποχρεώσεις και Δικαιώματα 

των Υποψηφίων Διδακτόρων 

Μετά το πέρας κάθε έτους από την ημερομηνία ορι- 
σμούτηςτριμελούςΣυμβουλευτικής Επιτροπής, οι υπο¬ 
ψήφιοι διδάκτορες παρουσιάζουν προφορικά και υπο¬ 
βάλλουν και εγγράφως αναλυτικό υπόμνημα ενώπιον 
τηςΤριμελούς Συμβουλευτικής Επιτροπής, σχετικά με 
την πρόοδο της διδακτορικής διατριβής τους. Αντίγραφο 
του υπομνήματος, καθώς και σχόλια επ'αυτού από τον 
Επιβλέποντα ήτηνΤριμελή Συμβουλευτική Επιτροπή κα¬ 
τατίθενται υπό μορφή εκθέσεων προόδου στη γραμμα¬ 
τεία της Σχολής και καταχωρίζονται στον ατομικό φάκε¬ 
λο του υποψηφίου (άρθρο 40, παρ. 2 του ν. 4485/2017). 
Οι εκθέσεις προόδου είναι τουλάχιστον τρεις. 

Έως την υποβολή της τρίτης εκθέσεως προόδου, ή 
τέταρτης, ή πέμπτης, στις περιπτώσεις παρατάσεων εκ¬ 
πόνησης της Δ.Δ., οι υποψήφιοι έχουν την υποχρέωση 
να έχουν παρουσιάσει την μεθοδολογία ή μέρος των 
αποτελεσμάτων της Δ.Δ., έστω και προκαταρκτικών, σε 
επιστημονικό Συνέδριο στην Ελλάδα ή το εξωτερικό. 

Έως τη δημόσια υποστήριξη της Δ.Δ. ο υποψήφιος έχει 
την υποχρέωση να έχει συμμετάσχει σε δυο (2) δημοσι¬ 
εύσεις σχετικές με την Δ.Δ., σε επιστημονικό περιοδικό 
της ηλεκτρονικής βάσεως ΡυόΜθά. έκτων οποίων μια 
τουλάχιστον πλήρης, πρωτότυπη δημοσίευση όπου ο 
υποψήφιος Δ.Δ. είναι πρώτος ή ισοδύναμος πρώτος 
συγγραφέας. 

Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι¬ 
κής τους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
του ν. 4485/2017). 

Υποψήφιοι διδάκτορες που εμπίπτουν στο άρθρο 19 
παρ. 4 του ν. 4452/2017 δύνανται να προσλαμβάνονται 
ως ακαδημαϊκοί υπότροφοι διά πράξεως της οικείας 
Σχολής με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου διά της συμβάσεως. Η προκήρυξη 
του γνωστικού αντικειμένου γίνεται έπειτα από πρότα¬ 
ση της Γενικής Συνέλευσης του Τομέα και έγκριση της 
Συνέλευσης Σχολής. Η διάρκεια της συμβάσεως καθορί¬ 
ζεται μέχρι ενός πανεπιστημιακού έτους κατά περίπτω¬ 
ση, ανάλογα με τις ανάγκες του Τομέα. Δύναται αυτή να 
ανανεώνεται ή να παρατείνεται, πλην όμως ο συνολικός 
χρόνος πρόσληψης δεν δύναται να υπερβεί τα τρία (3) 
πανεπιστημιακά έτη. Η απασχόληση των ανωτέρω δύ- 
ναται να είναι πλήρης ή μερική και η κάλυψη της αποζη¬ 
μίωσης τους θα γίνεται από υποτροφίες και πόρους που 

θα εξασφαλίζει το Τμήμα, χωρίς αύξηση της κρατικής 
επιχορήγησης προς το οικείο Α.Ε.Ι. και σύμφωνα με τις 
κείμενες διατάξεις. 

Οι υποψήφιοι διδάκτορες ενθαρρύνονται να συμμε¬ 
τέχουν σε συνέδρια, ημερίδες ή εργαστήρια τόσο στην 
ημεδαπή όσο και στην αλλοδαπή, και γενικότερα υπο¬ 
στηρίζουν όπως θα κρίνεται σκόπιμο την ακαδημαϊκή 
λειτουργία του Τμήματος. 

Άρθρο 8 

Ολοκλήρωση εκπόνησης 

της διδακτορικής διατριβής και ορισμός 

επταμελούς εξεταστικής επιτροπής 

Η ολοκλήρωση της εκπόνησης της Δ.Δ. διαπιστώ¬ 
νεται από την τριμελή συμβουλευτική επιτροπή στην 
τελική έκθεση προόδου, δηλαδή, σε περιπτώσεις μη- 
παράτασης, στην τρίτη, τέταρτη, πέμπτη, ή έκτη έκθεση 
προόδου, προκειμένου ο υποψήφιος να ολοκληρώσει τη 
συγγραφή της Δ.Δ.. 

Μετά την ολοκλήρωση της συγγραφής της Διδακτο¬ 
ρικής Διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγηση της. Αν η Τριμε¬ 
λής Συμβουλευτική Επιτροπή αποδεχτεί την αίτηση του 
υποψηφίου συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος, ζητώντας 
τον ορισμό επταμελούς εξεταστικής επιτροπής (άρθρο 
41, παρ. 1 του ν. 4485/2017). 

Εν συνεχεία η Συνέλευση της Σχολής ορίζει Επταμελή 
Εξεταστική Επιτροπή για την κρίση της Διδακτορικής 
Διατριβής (παρ. 1 και 2, άρθρο 41, του ν. 4485/2017). 

Στην Επταμελή Εξεταστική Επιτροπή μετέχουν τα μέλη 
τηςΤριμελούς Συμβουλευτικής Επιτροπής, εκτός από τα 
αφυπηρετήσαντα μέλη αυτής, τα οποία με απόφαση της 
Συνέλευσης της Σχολής αντικαθίστανται από ισάριθμα 
μέλη που πληρούν τα κριτήρια του δεύτερου και τρίτου 
εδαφίου της παραγράφου 2 του άρθρου 39 του ν. 4485, 
καθώς και τέσσερα (4) επιπλέον μέλη, που πληρούν τα 
κριτήρια του δευτέρου εδαφίου της παραγράφου 2 του 
άρθρου 39 του ν. 4485/2017. 

Άρθρο 9 

Οδηγίες Συγγραφής Διδακτορικής Διατριβής 

Η διατριβή θα περιλαμβάνει Γενικό και Ειδικό μέρος 
και αν απαιτείται παράρτημα, καθώς και περίληψη στην 
Ελληνική και Αγγλική. Οσον αφορά στις βιβλιογραφικές 
αναφορές θα ακολουθούνται οι οδηγίες του Επιβλέπο- 
ντος. Η εκτύπωση της διατριβής γίνεται μετά από έγ¬ 
γραφη άδεια τηςΤ ριμελούς Συμβουλευτικής Επιτροπής. 
Είναι δυνατόν να γίνει και δεύτερη εκτύπωση με τις τε¬ 
λικές διορθώσεις, μετά την παρουσίαση. 

Για λόγους ομοιομορφίας προτείνεται η βιβλιοδεσία με 
θερμοκόλληση (και όχι σπιράλ) και η εκτύπωση σε μονή 
σελίδα (όχι διπλή όψη).Το διάστιχο μεταξύ των γραμμών 
του κειμένου προτείνεται να είναι 1,5. Επισημαίνεται ότι 
θα πρέπει να πληρούνται οι όροι της καλαισθησίας του 
κειμένου και της ευκρίνειας των σχημάτων, διαγραμμά¬ 
των, φωτογραφιών κ.λπ.. 


Στο εξώφυλλο θα αναφέρονται, στο άνω μέρος του 
το Ιδρυμα, η Σχολή Επιστημών Υγείας, η Ιατρική Σχολή, 
ο Τομέας, το Εργαστήριο ή η Κλινική και ο Διευθυντής. 
Ακολουθούν ο τίτλος της Διδακτορικής Διατριβής, το 
όνομα και η ιδιότητα του συγγραφέα και ο χαρακτηρι¬ 
σμός «ΔΙΔΑΚΤΟΡΙΚΗ ΔΙΑΤΡΙΒΗ». Στο κάτω μέρος ανα¬ 
γράφονται ο τόπος και ο χρόνος κατάθεσής της. Τα ίδια 
επαναλαμβάνονται στο εσώφυλλο. Στην τρίτη σελίδα 
της διδακτορικής διατριβής αναγράφονται: 
α) η ημερομηνία αιτήσεωςτου υποψηφίου 
β) η ημερομηνία ορισμού 3μελούς Συμβουλευτικής 
Επιτροπής 

γ) τα μέλη της 3μελούς Συμβουλευτικής Επιτροπής 
δ) η ημερομηνία ορισμού του Θέματος 
ε) η ημερομηνία καταθέσεως της διδακτορικής δια¬ 
τριβής. 

Τα παραπάνω στοιχεία επικυρώνονται με την υπογρα¬ 
φή του / της Γραμματέως και τη σφραγίδα της Σχολής. 

Μετά τη δημόσια υποστήριξη της Διατριβής ενώπιον 
την 7μελούς Εξεταστικής Επιτροπής στα ως άνω στοιχεία 
προστίθενται: 

α) το όνομα του Προέδρου της Ιατρικής Σχολής 
β) τα ονόματα των μελών της 7μελούς Εξεταστικής 
Επιτροπής και 

γ) ο βαθμός με τον οποίο έγινε αποδεκτή η διατριβή 
(Άριστα, Λίαν Καλώς, Καλώς). 

Τα ονόματα των μελών της 3μελούς Συμβουλευτικής 
Επιτροπής και της 7μελούς Εξεταστικής Επιτροπής, τα 
οποία αναγράφονται κατά βαθμίδα, με σειρά αρχαιότη- 
τος και με πρώτο το όνομα του Επιβλέποντος και στις 2 
περιπτώσεις. Στις επόμενες σελίδες ακολουθεί ο Όρκος 
του Ιπποκράτη και σύντομο βιογραφικό σημείωμα του 
υποψηφίου. 

Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής να αναφέρε- 
ται η αρχική σύνδεση της επιτροπής πριν από την αντι¬ 
κατάστασή τους και στη συνέχεια να μνημονεύεται η 
αντικατάσταση του επιβλέποντος ή των μελών της τρι¬ 
μελούς και να αναφέρεται η σύνδεση της επταμελούς 
εξεταστικής επιτροπής. 

Άρθρο 10 

Υποστήριξη και κρίση Διδακτορικής Διατριβή 
Ο υποψήφιος καταθέτει τη Δ.Δ. στα μέλη της 7μελούς 
εξεταστικής επιτροπής σε έντυπη μορφή, επισυνάπτο¬ 
ντας υπεύθυνη δήλωση ότι δεν αποτελεί (κατά το όλον 
ή κατά μέρος) προϊόν λογοκλοπής. 

Η Επιτροπή συγκαλείται από τον Επιβλέποντα, προε¬ 
δρεύει ο αρχαιότερος των Καθηγητών και συνέρχεται σε 
χώρο του Εργαστηρίου ή της Κλινικής που εκπονήθηκε 
η Διατριβή ή σε έτερο χώρο της Σχολής. Σε κάθε περί¬ 
πτωση 15 μέρες πριν από την παρουσίαση θα πρέπει 
έγγραφο της τριμελούς να κατατίθεται στη Γραμματεία 
της Σχολής στο οποίο θα αναφέρεται ο υποψήφιος, η 
ημερομηνία, ο τόπος και η ώρα παρουσίασης, τα μέλη 
της 7μελούς Εξεταστικής Επιτροπής, ο τίτλος της δια¬ 
τριβής και να αναρτάται στην Ιστοσελίδα της Σχολής 
και του ΕΚΠΑ. 

Η Δ.Δ. υποστηρίζεται δημόσια από τον υποψήφιο δι¬ 
δάκτορα ενώπιον της Επταμελούς Εξεταστικής Επιτρο¬ 
πής (στην ελληνική ή αγγλική γλώσσα) με δυνατότητα 
να παρευρίσκονται μέλη του Τομέα, αλλά και ευρύτερο 
κοινό.Τααφυπηρετήσαντα μέλητηςΤριμελούςΣυμβου- 
λευτικής Επιτροπής, που έχουν αντικατασταθεί μπορεί 
να παρίστανται κατά τη δημόσια υποστήριξη, αλλά και 
τη μετέπειτα συνεδρίαση χωρίς όμως δικαίωμα ψήφου 
(άρθρα 39 και 41 του ν. 4485/2017). 

Η διαδικασία της δημόσιας υποστήριξης προϋποθέτει 
τη φυσική παρουσία των πέντε (5) τουλάχιστον μελών 
της επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Μετά την παρουσίαση συνεδριάζει η Επταμελής Εξε¬ 
ταστική Επιτροπή, κατ'ιδίαν χωρίς την παρουσία τρίτων, 
κρίνει την εργασία ως προς την ποιότητα, την πληρότητα, 
την πρωτότυπη σκέψη, το δημοσιευμένο έργο που σχε¬ 
τίζεται με την εκπόνηση της διατριβής και τη γενικότερη 
συμβολή της στην προώθηση της επιστημονικής γνώσης 
και με βάση αυτά τα κριτήρια αποφασίζει με πλειοψηφία 
πέντε (5) θετικές τουλάχιστον ψήφους για την έγκριση 
της διατριβής και τη βαθμολογία (Άριστα, Λίαν Καλώς ή 
Καλώς), την οποία αποτυπώνει στο έντυπο του πρακτι¬ 
κού, και ανακοινώνει την απόφαση της στον υποψήφιο, 
που από εκείνη τη στιγμή θεωρείται Διδάκτωρ. 

Σε περίπτωση λιγότερων από 5 θετικών ψήφων, η 
δημόσια υποστήριξη της διατριβής θεωρείται ανεπι¬ 
τυχής και δεν αποδίδεται ο τίτλος. Σε περίπτωση που 
κατά πλειοψηφία η επταμελής επιτροπή κρίνει ότι η Δ.Δ. 
χρήζει διορθώσεων, αυτό αναφέρεται στο πρακτικό αξι¬ 
ολόγησης και δίδεται προθεσμία στον υποψήφιο, ώστε 
να προβεί στις απαραίτητες αλλαγές. Ακολούθως η Δ.Δ. 
επανυποβάλλεται στα μέλη της 7μελούς σε έντυπη μορ¬ 
φή. Στη συνέχεια, η επταμελής επιτροπή συνεδριάζει 
χωρίς την παρουσία τρίτων και την εγκρίνει με πλειοψη¬ 
φία τουλάχιστον πέντε (5) μελών (άρθρο 41, παρ. 3 του 
ν. 4485/2017) μετους βαθμούς «ΚΑΛΩΣ», «ΛΙΑΝ ΚΑΛΩΣ» 
ή «ΑΡΙΣΤΑ». Για την απόφαση της η Επιτροπή συντάσσει 
νέο πρακτικό Αξιολόγησης. 

Ο Επιβλέπων φροντίζει να κατατεθεί στη Γραμματεία 
της Ιατρικής Σχολής το «Πρακτικό Κρίσεως» συμπλη¬ 
ρωμένο, υπογεγραμμένο έχοντας και τη σφραγίδα της 
Κλινικής/Εργαστηρίου όπου αυτή εκπονήθηκε. 

Άρθρο 11 

Αναγόρευση - Καθομολόγηση Διδακτόρων 

Η επίσημη αναγόρευση των διδακτόρων της Ιατρικής 
Σχολής γίνεται σε ειδική τελετή ενώπιον της Συνέλευσης 
της Σχολής έπειτα από τα κατωτέρω: 

- Αίτηση υποψηφίου για αναγόρευση-καθομολόγηση 
(χορηγείται από τη Γραμματεία) 

- Κατάθεση διατριβής στη Γραμματεία του Τμήματος 
σε ψηφιακή/έντυπη μορφή 

- Κατάθεση διατριβής στο Ψηφιακό Αποθετήριο "ΠΕΡ¬ 
ΓΑΜΟΣ" 

- Κατάθεση διατριβής στο Εθνικό ΚέντροΤεκμηρίωσης 
[να συμπληρώσει ηλεκτρονικά το απογραφικό δελτίο του 
Ε.Κ.Τ (Εθνικό ΚέντροΤεκμηρίωσης) και να καταθέσει στο 
Ε.Κ.Τ ένα αντίτυπο της διατριβής του.] 


- Κατάθεση διατριβής στην Εθνική Βιβλιοθήκη της Ελ¬ 
λάδος (ν. 3149/2003, άρθρο 12, παρ. 7.α και 9). 

Οι διδάκτορες καλούνται σε ημερομηνίες που ορίζει η 
Σχολή να παραστούν ενώπιον της Συνέλευσης της Σχο¬ 
λής για την ορκωμοσία τους. Με κλήρωση μεταξύ των 
αριστευσάντων επιλέγεται ο διδάκτορας που θα εκφω¬ 
νήσει την καθομολόγηση. Η ορκωμοσία πραγματοποι¬ 
είται από τον Πρόεδρο ή τον Αναπληρωτή Πρόεδρο της 
Σχολής ως εκπροσώπων των πρυτανικών αρχών. Μετά 
το πέρας χορηγούνται 3 αντίγραφα Διδακτορικού Δι¬ 
πλώματος στους ορκισθέντες. 

Άρθρο 12 

Πνευματικά δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευ¬ 
νητική ομάδα, σύμφωνα με την ισχύουσα νομοθεσία. 
Δικαιώματα διανοητικής ιδιοκτησίας που προκύπτουν 
μετά το πέρας της Διδακτορικής Διατριβής λόγω της συ¬ 
νέχισης της αντίστοιχης έρευνας στο εργαστήριο ανή¬ 
κουν αποκλειστικά στον επιστημονικό υπεύθυνο αυτής 
της φάσης της έρευνας ή και σε άλλους ερευνητές. Για 
τα θέματα αυτά μπορεί να υπογράφει σύμβαση μεταξύ 
των μερών σε οποιοδήποτε στάδιο της έρευνας. 

Άρθρο 13 

Διαγραφή υποψηφίων διδακτόρων 

Η Συνέλευση της Σχολής μπορεί να προχωρεί σε δι¬ 
αγραφή Υποψηφίων Διδακτόρων των οποίων οι Τριμε¬ 
λείς Συμβουλευτικές Επιτροπές έχουν ορισθεί άνω των 8 
ετών μετά από εισήγηση της επιτροπής Μεταπτυχιακών 
της Σχολής. 

Αιτία διαγραφής αποτελούν τα κάτωθι: 

Α) Τα αντικείμενα των διατριβών αυτών λόγω της συ¬ 
νεχούς εξέλιξης της Ιατρικής επιστήμης ενδέχεται να μην 
πληρούν πλέον τις προϋποθέσεις υψηλού επιστημονικού 
επιπέδου και της παραγωγής νέας γνώσης και να μην 
ανταποκρίνονται στις πραγματικές ανάγκες της σύγχρο¬ 
νης Ιατρικής Επιστήμης και Κοινωνίας. 

Β) Περιπτώσεις λογοκλοπής (ρΐΒςώπειη) ή/και παρα- 
ποίησης αποτελεσμάτων. Η αντιγραφή θεωρείται σοβα¬ 
ρό ακαδημαϊκό παράπτωμα. Η παράθεση οποιουδήποτε 
υλικού τεκμηρίωσης, ακόμη και από μελέτες του ιδίου 
του υποψηφίου, χωρίς σχετική αναφορά, καθώς και η 
παραποίηση αποτελεσμάτων μπορεί να στοιχειοθετήσει 
απόφαση της ΣυνέλευσηςΤμήματος για διαγραφή του. 

Γ) Περιπτώσεις διαπιστώσεως κατάθεσης ή/και χρήσης 
πλαστών πιστοποιητικών από τον Υποψήφιο Διδάκτορα 
αποτελούν ικανό λόγο διαγραφής του ή ακόμα και ανά¬ 
κλησης της διατριβής εάν η διαπίστωση γίνει μετά την 
απονομή του τίτλου του διδάκτορος. 

Πέραν των ανωτέρω διαγραφή είναι δυνατή και στις 
περιπτώσεις που οι υποψήφιοι δεν υποβάλλουν ετήσια 
αναλυτικά υπομνήματα σχετικά με την πρόοδο της Δ.Δ., 
έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά όργανα, και αυτοδίκαια κατόπιν αι- 
τήσεως των υποψηφίων διδακτόρων. 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους Υποψήφιους Διδάκτορες που έχουν γίνει δεκτοί 
πριν από την έναρξη ισχύος του, εφόσον δεν είχε οριστεί, 
η επταμελής εξεταστική επιτροπή του άρθρου 41 του 
νόμου (άρθρο 85, παρ. 5 του ν. 4485/2017). 

Η Συνέλευση της Ιατρικής Σχολής στη συνεδρίαση της 
15.3.2018 σχετικά με τις διδακτορικές διατριβές που βρί¬ 
σκονται σε εξέλιξη, αποφάσισε τα ακόλουθα: 


- Όσοι υποψήφιοι διδάκτορες έχουν υπερβεί τα (6) 
πλήρη ημερολογιακά έτη εφόσον έχουν καταθέσει τη 
δεύτερη έκθεση προόδου θα έχουν μία τελική παράταση 
2 ετών για την ολοκλήρωση της Δ.Δ. 

- Για υποψήφιους διδάκτορες που βρίσκονται σε πα¬ 
ράταση κατά τη δημοσίευση του παρόντος Εσωτερικού 
Κανονισμού δύναται να δοθεί ένα επιπλέον έτος παρά¬ 
τασης, με απόφαση της Συνέλευσης της Σχολής ύστερα 
από αιτιολογημένη εισήγηση του επιβλέποντος εφόσον 
έχουν καταθέσει την τρίτη έκθεση προόδου. 

- Οι υποψήφιοι διδάκτορες που έχουν συμπληρώσει 8 
έτη εκπόνησης και πάνω διαγράφονται με τη δημοσίευ¬ 
ση του παρόντος εσωτερικού κανονισμού εφόσον έχουν 
καταθέσει λιγότερες από 3 εκθέσεις προόδου. 

- Υποψήφιοι διδάκτορες που εκπονούν διδακτορική 
διατριβή στο πλαίσιο προγράμματος Μεταπτυχιακών 
Σπουδών, και έχουν συμπληρώσει 8 έτη εκπόνησης αλλά 
δεν ανήκουν στην προηγούμενη κατηγορία, λαμβάνουν 
παράταση 6 μηνών για την ολοκλήρωση, μετά την εκ- 
πνοή της οποίας επίσης διαγράφονται. 

■ Θέματα που δεν προβλέπονται από τον παρόντα 
Εσωτερικό Κανονισμό ρυθμίζονται από τη Συνέλευση 
της Σχολής. 

•Τροποποίηση του παρόντος Κανονισμού είναι δυνατή 
μόνο από τη Συνέλευση της Σχολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























